Source: http://docplayer.hu/1403912-Alapszabaly-egyseges-szerkezetben-elfogadva-2015-marcius-7-en-a-modositasokat-dolt-es-alahuzott-kiemelessel-szerkesztve.html
Timestamp: 2018-06-20 02:08:36+00:00

Document:
Alapszabály (egységes szerkezetben, elfogadva március 7-én, a módosításokat dőlt és aláhúzott kiemeléssel szerkesztve) - PDF
Alapszabály (egységes szerkezetben, elfogadva március 7-én, a módosításokat dőlt és aláhúzott kiemeléssel szerkesztve)
Download "Alapszabály (egységes szerkezetben, elfogadva 2015. március 7-én, a módosításokat dőlt és aláhúzott kiemeléssel szerkesztve)"
1 Alapszabály (egységes szerkezetben, elfogadva március 7-én, a módosításokat dőlt és aláhúzott kiemeléssel szerkesztve) A KUKK-Nyitott szem Közlekedési Utánképzési és Képzési Egyesület közgyűlése a Polgári Törvénykönyvről szóló évi V. törvény, az egyesülési jogról, a közhasznú jogállásról, valamint a civil szervezetek működéséről és támogatásáról szóló évi CLXXV. törvény, valamint a civil szervezetek bírósági nyilvántartásáról és az ezzel összefüggő eljárási szabályokról szóló évi CLXXXI. törvény rendelkezéseire is figyelemmel a mai napon az egyesület módosított Alapszabályát az alábbi tartalommal fogadta el: 1. AZ EGYESÜLET NEVE, SZÉKHELYE ÉS JOGÁLLÁSA (1) Az Egyesület neve: KUKK-Nyitott szem Közlekedési Utánképzési és Képzési Egyesület (2) Az Egyesület székhelye: 1043 Budapest, Nyár u /5. (3) Az Egyesület működési területe kiterjed Magyarország egész területére (országos). (4) Az Egyesület jogi személy. 2. AZ EGYESÜLET CÉLJA ÉS KÖZHASZNÚ TEVÉKENYSÉGE (1) Az egyesület célja elsődlegesen a kulturált közlekedésre nevelés; a közlekedésbiztonság és a baleset-megelőzés népszerűsítése; közlekedési elméleti, gyakorlati programok szervezése; a gépjárművezető alap-, tovább-, szak-, és utánképzés, az oktatásszervezés, valamint vizsgáztatás, mint közhasznú tevékenység népszerűsítése, szervezése, szakmai színvonalának emelése, hatékony fellépés a közlekedési képzés területén dolgozó szakemberek érdekében; kapcsolattartás a közlekedési területen működő hatóságokkal és civil szervezetekkel. (2) Az egyesület céljai és tevékenysége: a) közreműködik a nevelés, oktatás, képességfejlesztés, ismeretterjesztés: mint közhasznú tevékenységek végzésében, melyet elsődlegesen a felnövekvő nemzedék érdekében, az oktatási intézmények fiataljai, tanulói, körében végez. Ezen túlmenően a kulturált közlekedés-, és közbiztonság népszerűsítésére törekedve az idősebb korosztály és a nyugdíjasok körében is végez ilyen jellegű felvilágosító tevékenységet. Elősegíti ehhez kapcsolódó, népszerűsítő programok szervezését különböző intézményekben, társadalmi szervezeteknél, közösségeknél és a civil szférában is; b) népszerűsíti a közlekedésbiztonságot és a balesetmegelőzést: a (gép)járművezető alap-, tovább-, szak-, és utánképzés oktatásszervezése területén is. Elősegíti a az oktatás és vizsgáztatás szakmai színvonalának emelését. Igyekszik a rendelkezésére álló eszközöket alkalmazva elérni, hogy e képzéseken résztvevők megfelelő és magas színvonalú elméleti és gyakorlati képzésben, korrekt vizsgáztatásban részesüljenek; c) közlekedési elméleti, gyakorlati programokat szervez: széles körben elérhető módon különböző ügyességi versenyeket, tréningeket biztosít, szakmai rendezvényeket és konferenciákat szervez, valamint elősegíti az ilyen igények felkeltését, a tagjain keresztül történő nevelés, a társadalmi öntevékenység és a közösségi élet kibontakoztatásának 1
2 támogatásával, továbbá a vonatkozó tevékenységi engedélyek alapján alapján iskolai rendszerű, ill. iskolán kívüli képzést-oktatást, szabadidős programot, tábort szervezhet; d) a közlekedési képzés területén dolgozó szakemberek érdekében munkálkodik, segédkezik és részt vesz: a képzéssel, tovább-, után-, és szakképzéssel, oktatásszervezéssel, valamint vizsgabiztosi, vizsgaszervezési tevékenységgel foglalkozók munkájának, képzésének, továbbképzésének összehangoltabb végzésében, érdekeiket képviseli, működésük kereteit és feltételeit figyelemmel kíséri; e) széles körű kommunikációval hívja fel a figyelmet a közlekedési szakterület kérdéseire: a közlekedési szakmai tevékenység minél szélesebb körben történő társadalmi megismertetése és elismertetése érdekében munkálkodik; f) kapcsolatot épít ki és tart fenn a közlekedési területen működő hatóságokkal: így különösen a Nemzeti Közlekedési Hatósággal, annak szervezeti egységeivel, továbbá a Rendőrséggel és az Önkormányzatokkal folyamatos kapcsolatot tart fenn, így különösen együttműködik az oktatási és vizsgáztatási feladatok előkészítésének, szervezésének és lebonyolításának szakmai kérdéseiben, továbbá tagjai és a közlekedési szakma tevékenysége esetében az említett szervezetekkel egyeztet, képviseli a szakmai terület álláspontját, a szakma és a hatóságok zökkenőmentes kapcsolatán munkálkodik, valamint szakmai, engedélyeztetési, fegyelmi és eljárási kérdésekben segítséget nyújt; g) kapcsolatot épít ki és tart fenn más szakmai és civil szervezetekkel: széles körű kommunikációval és tájékoztatással törekszik arra, hogy a közlekedési területen dolgozó szakemberek, a hasonló tevékenységet végző belföldi és külföldi szakmai szervezetek közötti együttműködés és kapcsolat elmélyüljön; h) figyelemmel kíséri és véleményezi a szakterületét érintő szakmai, közlekedéspolitikai és oktatási kérdéseket, részt vesz a szakterület programjainak kidolgozásában, továbbá közreműködik a tagjai és a közlekedési képzésben dolgozók tevékenységére vonatkozó jogi, szakmai és etikai szabályozások megfogalmazásában; i) figyelemmel kíséri a nemzetközi szervezetek és különösen az Európai Unió közlekedéspolitikai programjait, egyúttal munkálkodik azok hazai meghonosításán, továbbá szakmai tevékenységével elősegíti a minél magasabb szakmai képzési módszerek és standardok hazai gyakorlati megvalósítását; j) a hazai közlekedési képzési színvonal és kultúra erősítése érdekében a közlekedési szakma területén dolgozók (közlekedéspedagógusok, pszichológusok, vizsgáztatók), továbbá saját tagjai részére ingyenes és/vagy önköltséges képzések, alapképzések, továbbképzések, tanfolyamok és szakmai konferenciák megszervezése; k) kiemelt szakmai feladatának tekinti a közlekedési utánképzésre kötelezettek szakszerű felkészítését és tájékoztatását, elsősorban saját honlapján (www.utankepzes.hu), saját kiadványain, illetve rendszeres személyes ügyfélfogadásán keresztül; l) a szakmai együttműködés keretében a Nemzeti Közlekedési Hatóság felkérése alapján, az általa szervezett Feltárási Programokon, tagjain keresztül részt vesz, illetve más szakmai és civil szervezetek által lebonyolított rendezvényeken, és az illetékes szervek által kiírt nemzetközi rendezvényeken tagjait szerepelteti; m) a szakmai együttműködés keretében okmányirodák, autósiskolák, iskolavezetők, szakoktatók, és munkatársaik szakmai hálózatának létrehozásával és megszervezésével biztosítja a közlekedési képzési, tovább-, után-, és szakképzési, az oktatásszervezési feladatok megvalósítását; n) az egyesület célja többek között egy Szolgáltató Központ létrehozása, mely a köz számára is nyitva álló módon hangolja össze és működteti az egyesület erőforrásait. (3) Az egyesület a fenti célok megvalósulását elsődlegesen a tudományos kutatás, elemzés és kutatási programok végzésével, illetőleg támogatásával, a széleskörű tájékoztatással és az ismeretterjesztéssel, a kiadással, az oktatási, képzési programokkal, hazai és nemzetközi kapcsolatain keresztül, valamint nyilvános pályázatok, ösztöndíjak elindításával kívánja elősegíteni ennek során: 2
3 a) az egyesület fontosnak tartja, hogy a közlekedéspolitika és a közlekedéstudomány területén kutatásaival, elemzéseivel elősegítse a tágabb közvéleményt és a szakma képviselőt foglalkoztató kérdések megválaszolását és megismertetését, így felkarol és támogat ilyen jellegű kutatatási programokat, tevékenységeket; b) az egyesület a tájékoztatás és az ismeretterjesztés körében mindenki által megismerhető módon kutatásokat, felméréseket, tájékoztató és figyelemfelhívó anyagokat készít, valamint ezek eredményeit közzéteszi; c) az egyesület széles körű megismerhetőséget lehetővé tevő oktatási és képzési programokon keresztül biztosítja, hogy tevékenységének eredményei a hazai szakmai közélet, a tudomány, a gazdaság és a társadalom szereplői felé is eljuthassanak; d) az egyesület tudományos és szakmai konferenciák, rendezvények, előadások, képzések szervezésén keresztül is biztosítani kívánja, hogy az általa vizsgált kérdések legszélesebb körben történő megvitatása lehetővé váljék, ugyanakkor lehetővé kívánja tenni azt is, hogy szakkérdések célirányos, az érintett tudományos vagy szakmai körökkel történő megvitatása is biztosítható legyen; e) az egyesület a kiadás területén feladatának tekinti, hogy saját kutatási eredményeit, elemzéseit, tanulmányait, gyűjteményes kiadványait, oktató és képzési anyagait is közzétegye, ezen túlmenően pedig, ilyen közzétételek megvalósulását, a nyilvánosságoz való eljutását, szükség esetén fordítását, lektorálását, szerkesztését és sajtó alá rendezését eszközeivel támogassa és ösztönözze; f) az egyesület jelentős hangsúlyt kíván fektetni a hasonló tevékenységet végző hazai és nemzetközi szervezetekkel való kapcsolattartásra és együttműködésre. (4) Az egyesület az egyesülési jogról, a közhasznú jogállásról, valamint a civil szervezetek működéséről és támogatásáról szóló évi CLXXV. törvény (a továbbiakban: Civiltv.) 34. -a (1) bekezdésének a) pontja alapján a fenti közhasznú tevékenységeket elsősorban a) a képzés, utánképzés vonatkozásában: a közúti közlekedésről szóló évi I. törvény ai; b) a közlekedésbiztonság védelme kapcsán: a Magyarország helyi önkormányzatiról szóló törvény 13. (1) bekezdés 17. pontja; c) a tudományos tevékenység, kutatás vonatkozásában: a kutatás-fejlesztésről és a technológiai innovációról szóló évi CXXXIV. törvény 5. (3) bekezdése; d) a nevelés, oktatás, képességfejlesztés és ismeretterjesztés vonatkozásában: a közúti közlekedésről szóló évi I. törvény ai; a nemzeti köznevelésről szóló véi CXC. törvény i) pontja e) mint közfeladatokhoz kapcsolódóan végzi. (5) Az alapszabálynak tartalmaznia kell az Egyesület nyilvánosságára vonatkozó rendelkezéseket (működési mód, szolgáltatásai igénybevételének módja, a beszámolók nyilvánosságra hozatalának módja). Az Egyesület működésének, szolgáltatásainak, azok igénybevételének és beszámolóinak nyilvánosságát saját honlapján (www.utankepzes.hu), kiadványaiban, szórólapokon, szakfolyóiratokban vagy a Kelet-Magyarország c. lapban való közzététel útján biztosítja. (6) Az Egyesület nem zárja ki, hogy tagjain kívül más is részesülhessen a közhasznú szolgáltatásaiból. Ennek során az egyesület elsősorban kérelemre vagy nyilvános pályázatok (ösztöndíjak) elindításával segíti elő, hogy közhasznú szolgáltatásai a nem tagok számára is elérhetőek legyenek különösen a (3) bekezdésben írt tevékenységek során. A kérelmek és pályázatok vonatkozásában a jelen alapszabály 7. -a (6) bekezdésének j) pontjában, valamint 10. -ának (16)-(18) bekezdéseiben írtak irányadóak. 3
4 (7) Az Egyesület vállalkozási tevékenységet csak közhasznú céljainak megvalósítása érdekében, azokat nem veszélyeztetve végez, gazdálkodása során elért eredményét nem osztja fel, azt a létesítő okiratában meghatározott tevékenységére fordítja. (8) Az Egyesület közvetlen politikai tevékenységet nem folytat, szervezete pártoktól független és azoknak anyagi támogatást nem nyújt. Közvetlen politikai tevékenységnek minősül a párt érdekében végzett politikai tevékenység, az országgyűlési képviselői választáson történő jelöltállítás, a megyei, fővárosi önkormányzat képviselő-testületébe történő jelöltállítás, az Európai Parlament tagjának történő jelölés, a megyei jogú város képviselő-testületébe történő jelöltállítás, valamint a polgármester jelölése. (9) Az Egyesület működése nyilvános, szolgáltatásait bárki megkötés nélkül igénybe veheti. (10) Az Egyesület a működését elsősorban a közlekedésről szóló évi I. törvény, valamint a közlekedés területét érintő Kormány- és miniszteri rendeletek, illetőleg a Kszt. és a Ptk. szabályai alapján fejti ki. (11) Az Egyesületen belül Szakágak (Szekciók) hozhatók létre. Az Egyesület szervezetében utánképzési, vezetéstechnikai, GKI-s, továbbképzési, vizsgabiztosi, módszertani, stb. szakágak működhetnek. A szakágak, szekciók munkáját az elnökség által írásban megbízott szakági vezető irányítja, aki munkájáról rendszeresen köteles beszámolni az elnökségnek. Az egyes szakágak feladata az oktató-nevelőmunka segítése, a résztvevők, tanulók, utánképzettek, oktatók, vizsgabiztosok foglalkozásainak megszervezése, tevékenységük fejlesztése, valamint a különböző továbbképzéseken, vetélkedőkön való részvétel biztosítása. (12) Az Egyesület Elnöksége egyes szakmai feladatok ellátására szakmai csoportokat alakíthat. Az Egyesület működési feltételeinek biztosítására Szolgáltató Központot szervezhet és működtethet. Az Elnökség az Egyesület és Elnökség működésével kapcsolatos operatív feladatok, valamint az ügyintézés ellátására kis létszámú apparátust hozhat létre. 3. AZ EGYESÜLET TAGJAI (1) Az Egyesület tagja lehet az a természetes személy vagy szervezet, aki a jelen Alapszabályban foglalt egyesületi célokat elfogadja és tagfelvételi kérelmét az Elnökség jóváhagyja. A felvételt kérőnek kérelmében nyilatkozatot kell tennie arra vonatkozóan, hogy az Egyesület létesítő okiratát ismeri és az Egyesület alapszabályát, céljait, szellemiségét, értékrendjét és kialakult szokásait magára nézve kötelezőnek fogadja el. A gépjárművezető képzésben és vizsgáztatásban aktív szerepet végzők ezen túlmenően csak abban az esetben kérhetik felvételüket, ha egyetértenek a Moharos Társaság által kidolgozott Etikai kódexben foglaltakkal, s vállalják az abban foglaltak maradéktalan betartását is. (2) A tag felvételével kapcsolatos döntés meghozatala az Elnökség hatáskörébe tartozik. A tag felvételének kérdésében az Elnökség a tag kérelme alapján, egyszerű szótöbbségi határozattal dönt, melyről a tagfelvételt kérőt írásban értesíti. A tagsági jogviszony a tagfelvételi kérelem Elnökség által történő elfogadásával jön létre. Az elutasító döntéssel szemben a tagfelvételt kérő az elutasítás kézhezvételétől számított 15 napon belül az Egyesület közgyűléséhez fellebbezést terjeszthet elő. (3) Az Egyesületbe való be- és kilépés önkéntes. Az Egyesület Elnöksége köteles az egyesületi tagokról naprakész nyilvántartást vezetni. 4
5 (4) A közgyűlés egyszerű többségi döntéssel hozott határozattal tiszteletbeli tagnak kérhet fel olyan természetes személyeket, akiket arra érdemesnek tart. A tiszteletbeli tagság annak a jelölt általi írásbeli elfogadásával jön létre. A tiszteletbeli tagság az Egyesületben tagsági jogokat és kötelezettségeket nem keletkeztet azzal a kivétellel, hogy a tiszteletbeli tag is jogosult a Közgyűlésen részt venni, felszólalni, véleményét az adott kérdéssel összefüggésben kinyilvánítani és javaslatot tenni, valamint egyben köteles az Alapszabály rendelkezéseit betartani és az Egyesület érdekeivel összhangban tevékenykedni. A tiszteletbeli tagság nem jár tagdíjfizetési kötelezettséggel. A tiszteletbeli tag vezető tisztségviselővé nem választható meg. (5) Az Egyesület működési területén pártoló tagságot szervezhet. Pártoló tagként felvehető az, aki belépési nyilatkozatban vállalja, hogy elfogadja az Egyesület alapszabályát és az Egyesület célkitűzéseinek erkölcsi és anyagi támogatását. Az Elnökség a pártoló tagok felvételéről is egyszerű szótöbbséggel dönt. A pártoló tag az egyesület tevékenységében csak vagyoni hozzájárulással vesz részt és vezető tisztségviselővé nem választható meg. (6) A jelen Alapszabályban a továbbiakban mindazon rendelkezéseknél, ahol a "tag" kifejezés szerepel, csupán az Egyesület rendes tagjait kell érteni, a tiszteletbeli tagokra és a pártoló tagokra vonatkozó eltérő rendelkezések mindig pontosan tartalmazzák a "tiszteletbeli tag", pártoló tag kifejezést. (7) Az egyesületi tagság megszűnik: a) a természetes személy tag halálával, illetőleg a nem természetes személy tag jogutód nélküli megszűnésével, b) a kilépés bejelentésével, c) kizárással, d) a tagsági jogviszony egyesület általi felmondásával, e) ha az Egyesület megszűnik. (8) A tag tagsági jogviszonyát az egyesület elnökéhez intézett írásbeli nyilatkozattal bármikor, indokolás nélkül megszüntetheti (kilépés bejelentése). A kilépés az elnök részére történt bejelentéssel egyező időpontban hatályos, a kilépés bejelentésével a tagsági viszony automatikusan megszűnik, arról külön döntést hozni nem kell és nem köthető bármilyen egyéb feltételhez. (9) A Közgyűlés minősített többségi határozattal, a jelenlévő, szavazati joggal rendelkező tagok legalább háromnegyedes szavazat-többségével az Egyesületből kizárhatja azt a tagot, aki valamely, az egyesületi tagságból eredő kötelezettségét ismételten vagy súlyosan megszegi. Így különösen, a) ha a három hónapnál régebben lejárt esedékességű tagdíjat írásbeli felszólításra (mely tartalmazza a mulasztás esetére alkalmazandó szankciót) a felszólítás kézhezvételétől számított 30 napon belül sem fizette be, b) olyan magatartást tanúsít, vagy olyan cselekményt követ el, amely az Egyesület hátrányos megítélésére, avagy az Egyesületbe vetett bizalom megingatására alkalmas, c) tartósan vagy felhívás ellenére olyan magatartást tanúsít, mellyel az Egyesület céljainak megvalósítását veszélyezteti, d) az Egyesület vagyonát szándékosan vagy súlyos gondatlansággal megkárosítja és ezzel az Egyesületnek jelentős vagyoni vagy egyéb hátrányt okoz. (10) A tiszteletbeli tagi címet a Közgyűlés minősített többségi határozattal, a jelenlévő, szavazati joggal rendelkező tagok legalább háromnegyedes szavazat-többségével jogosult megvonni abban az 5
6 esetben, ha a tiszteletbeli tag az Egyesület céljával, szellemiségével, értékrendjével vagy az Alapszabállyal össze nem egyeztethető magatartást tanúsít. (11) A pártoló tagi címet a Közgyűlés minősített többségi határozattal, a jelenlévő, szavazati joggal rendelkező tagok legalább háromnegyedes szavazat-többségével jogosult megvonni abban az esetben, ha a pártoló tag a vállalt anyagi támogatásának fizetését 3 hónapnál hosszabb időn át elmulasztja és mulasztását nem menti ki. (12) A 3.. (9)-(11) bekezdéseiben megjelölt eljárásokban csak azt követően hozható meg a kizárásról illetve a tiszteletbeli tagi vagy a pártoló tagi cím megvonásáról szóló határozat, hogy a határozattal érintett személyt meghallgatták, részére lehetőséget biztosítottak védekezésének előterjesztésére és az enyhítő vagy mentő körülmények ismertetésére. (13) A tag kizárására irányuló eljárást bármely tag az Egyesület elnökségénél kezdeményezheti. A kizárásra irányuló indítványt az Elnökség köteles a Közgyűlés soron következő ülésének napirendjére tűzni. Az erről szóló értesítést az érintett tagnak a Közgyűlési meghívóval együtt az átvételt igazolható módon közölni kell (ajánlott, tértivevényes postai küldeményként, a kimenő iratból egy eredeti példányt az Egyesület iktatásában elhelyezve). (14) A Közgyűlésen a kizárás ügyében érintett tagot meg kell hallgatni, részére lehetőséget kell biztosítani védekezésének előterjesztésére és az enyhítő vagy mentő körülmények ismertetésére. A kizárás ügyében az érintett tag távollétében döntés csak akkor hozható, ha a (13) bekezdés szerinti értesítést igazolhatóan átvette és távolmaradását előzetesen nem mentette ki. (15) A kizárásról a Közgyűlés a (9) bekezdésben foglaltak szerint dönt. A tag kizárását kimondó határozatot írásba kell foglalni és indokolással kell ellátni; az indokolásnak tartalmaznia kell a kizárás alapjául szolgáló tényeket és bizonyítékokat, továbbá a jogorvoslati lehetőségről való tájékoztatást. A kizáró határozatot a taggal igazolható módon (ajánlott, tértivevényes postai küldeményként, a kimenő iratból egy eredeti példányt az Egyesület iktatásában elhelyezve) közölni kell. (16) Ha a tag nem felel meg a 3. (1) bekezdésében rögzített tagfelvételi feltételeknek, az Egyesület a tagsági jogviszonyt harmincnapos határidővel írásban felmondhatja. A felmondásról a Közgyűlés dönt, egyszerű többségi határozattal, a jelenlévő, szavazati joggal rendelkező tagok szavazattöbbségével. (1) Az Egyesület tagja jogosult: 4. TAGSÁGI JOGOK ÉS KÖTELEZETTSÉGEK a) részt venni az Egyesület rendezvényein, programjaiban, képzésein, b) az Egyesület elnöksége által meghatározott feltételek szerint részt venni a bizottságok, szakágak munkájában, c) kezdeményezni egyes kérdések megvitatását, d) a közgyűlésen a többi taggal egyenlő szavazati joggal részt venni, felszólalni, véleményét kifejteni, határozati javaslatot tenni és szavazni, e) a természetes személy tagok választhatnak és választhatók, a nem természetes személy tagok pedig törvényes képviselőik útján választhatják meg az Egyesület vezető tisztségviselőit, f) az Egyesület által rögzített szabályok szerint és feltételek mentén a programokon és rendezvényeken használhatja az Egyesület által bérelt/használt létesítményeket, oktatástechnikai eszközöket és felszereléseket, 6
7 g) az Egyesület szakembereinek, vezetőinek segítségét igényelni, h) az Egyesület által nyújtott kedvezményekben, támogatásokban részesülni. (2) Az Egyesület tagja köteles: a) az Egyesület alapszabályát és belső szabályzatait valamint az Egyesület szervei által hozott határozatokat megtartani, b) az Egyesület célját és szellemiségét, értékrendjét tiszteletben tartani, c) az Egyesület közgyűlésének a tagokra nézve kötelező határozatai szerint eljárni, d) a közgyűlés által évente meghatározott mértékű tagdíjat határidőben megfizetni, e) az Egyesületi vagyont megóvni, f) a gépjárművezető képzésben és vizsgáztatásban aktív szerepet végző tag esetében: közlekedési szakemberhez méltó, kultúrált magatartást tanúsítani munkahelyén, a foglalkozásokon, a tanulókocsiban, a rutin és vizsgapályákon, egyéb rendezvényeken, oktató és vizsgabiztos esetében fegyelmezett magatartást tanúsítani az oktatásokon és a vizsgákon, a szakágak által rendezett képzésekre, vizsgákra, versenyekre, lelkiismeretesen felkészülni és a legjobb tudása szerinti szerepelni. (3) A nem természetes személy tag törvényes képviselője útján gyakorolhatja és teljesítheti jogait és kötelezettségeit. (4) Amennyiben a jelen Alapszabály eltérően nem rendelkezik, az Egyesület valamennyi tagja egyenlő jogokkal és kötelezettségekkel rendelkezik. (5) A pártoló tag jogai és kötelességei: a) részt vehet az Egyesület közgyűlésén, ott javaslatokat, észrevételeket tehet az Egyesület működésével kapcsolatban, b) az Egyesület által a pártoló tagok részére nyújtott kedvezményekben részesülhet, így az Egyesülettel kötött megállapodásban foglaltak szerint használhatja a létesítményeket, felszereléseket, igényelheti az Egyesület szakembereinek segítségét, c) köteles az Egyesület alapszabályát és belső szabályzatait valamint az Egyesület szervei által hozott határozatokat megtartani, d) köteles az Egyesület célját és szellemiségét, értékrendjét tiszteletben tartani, e) köteles az Egyesület közgyűlésének a pártoló tagokra nézve kötelező határozatai szerint eljárni, f) köteles az Egyesület célkitűzéseinek erkölcsi és anyagi támogatását az Egyesülettel kötött megállapodásban foglaltak szerint teljesíteni. (6) A nem természetes személy pártoló tag törvényes képviselője útján gyakorolhatja és teljesítheti jogait és kötelezettségeit. (7) A tagok - a tagdíj megfizetésén túl - az egyesület tartozásaiért saját vagyonukkal nem felelnek. 5. AZ EGYESÜLET SZERVEZETE, VEZETŐ TISZTSÉGVISELŐI, ÖSSZEFÉRHETETLENSÉGI ÉS FELELŐSSÉGI SZABÁLYOK (1) Az Egyesület döntéshozó szerve a Közgyűlés (6. ), amely a tagok összessége. Az Egyesület ügyvezetésével összefüggő teendőit, illetve a napi ügyviteli feladatokat az Egyesület ügyvezető 7
8 szerve, az Elnökség (7. ) irányítja és látja el. Az Egyesület vezető tisztségviselői: az elnökségi tagok, az Elnök és az elnökhelyettesek (8. ) valamint titkár. (2) Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült. Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet. Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől. (3) A vezető tisztségviselő ügyvezetési feladatait személyesen köteles ellátni. A vezető tisztségviselő ügyvezetési tevékenységét az Egyesület érdekének megfelelően köteles ellátni. (4) A vezető tisztségviselőket az egyesület tagjai közül kell választani. A vezető tisztségviselői megbízás a tisztségnek a megválasztott személy által történő elfogadásával jön létre. (5) A vezető tisztségviselő az Egyesület tagjai részére köteles az Egyesületre vonatkozóan felvilágosítást adni és számukra az Egyesületre vonatkozó iratokba és nyilvántartásokba betekintést biztosítani. A felvilágosítást és az iratbetekintést a vezető tisztségviselő a jogosult által tett írásbeli titoktartási nyilatkozat tételéhez kötheti. A vezető tisztségviselő megtagadhatja a felvilágosítást és az iratokba való betekintést, ha ez az Egyesület üzleti titkát sértené, ha a felvilágosítást kérő a jogát visszaélésszerűen gyakorolja, vagy felhívás ellenére nem tesz titoktartási nyilatkozatot. Ha a felvilágosítást kérő a felvilágosítás megtagadását indokolatlannak tartja, a nyilvántartó bíróságtól kérheti az Egyesület kötelezését a felvilágosítás megadására. (6) A vezető tisztségviselő az ügyvezetési tevékenysége során az Egyesületnek okozott károkért a szerződésszegéssel okozott kárért való felelősség szabályai szerint felel az Egyesülettel szemben. (7) Az Egyesület jogutód nélküli megszűnése után a vezető tisztségviselőkkel szemben e minőségükben az egyesületnek okozott károk miatti kártérítési igényt - a jogerős bírósági törléstől számított egy éven belül - az Egyesület törlésének időpontjában tagsági jogviszonyban álló tag vagy az érvényesítheti, akinek a részére a megszűnéskor fennmaradó egyesületi vagyont át kellett adni, vagy ha lett volna vagyon, át kellett volna adni. (8) Ha az Egyesület jogutód nélkül megszűnik, a hitelezők kielégítetlen követelésük erejéig kártérítési igényt érvényesíthetnek az Egyesület vezető tisztségviselőivel szemben a szerződésen kívül okozott károkért való felelősség szabályai szerint, ha a vezető tisztségviselő az egyesület fizetésképtelenségével fenyegető helyzet beállta után a hitelezői érdekeket nem vette figyelembe. Ez a rendelkezés végelszámolással történő megszűnés esetén nem alkalmazható. 6. A KÖZGYŰLÉS (1) Az Egyesület döntéshozó szerve a Közgyűlés, amelyet évente legalább egy alkalommal össze kell hívni. Az Elnök az Elnökség egyszerű szótöbbséggel hozott határozata alapján a Közgyűlést egyéb alkalmakkor is jogosult összehívni, továbbá köteles azt összehívni, ha azt a bíróság elrendeli, vagy ha a tagok legalább egyharmada az ok és a cél megjelölésével írásban kéri. 8
9 (2) Az Elnökség köteles a közgyűlést összehívni a szükséges intézkedések megtétele céljából, ha az egyesület vagyona az esedékes tartozásokat nem fedezi; illetőleg az egyesület előreláthatólag nem lesz képes a tartozásokat esedékességkor teljesíteni; vagy az egyesület céljainak elérése veszélybe került. Az ilyen okból összehívott közgyűlésen a tagok kötelesek az összehívásra okot adó körülmény megszüntetése érdekében intézkedést tenni vagy az egyesület megszüntetéséről dönteni. (3) A közgyűlés nem nyilvános; azon a tagokon és az ügyvezetésen kívül a közgyűlés összehívására jogosult által meghívottak és az alapszabály vagy a közgyűlés határozata alapján tanácskozási joggal rendelkező személyek vehetnek részt. (4) A közgyűlést az Elnök (az Elnökség ilyen irányú döntése alapján) meghívó küldésével hívja össze. A meghívót a tagoknak a tervezett időpontot megelőzően legalább 15 naptári nappal meg kell küldeni. A meghívónak tartalmaznia kell az Egyesület nevét és székhelyét; az ülés idejének és helyszínének megjelölését és az ülés napirendjét - valamint a határozatképtelenség esetén megtartandó esetleges megismételt Közgyűlés helyének és dátumának pontos megjelölésével és azzal a tájékoztatással, hogy a megismételt közgyűlés a megjelentek számára tekintet nélkül határozatképes. A napirendet a meghívóban olyan részletességgel kell feltüntetni, hogy a szavazásra jogosultak a tárgyalni kívánt témakörökben álláspontjukat kialakíthassák. (5) A határozatképtelenség miatt megismételt közgyűlés az eredeti meghívóban rögzített napirendi pontok tekintetében a jelenlévők számától függetlenül határozatképes abban az esetben, ha a távolmaradás jogkövetkezményeire a tagok figyelmét a meghívóban kifejezetten felhívták. (6) Az Egyesület a Közgyűlését elsődlegesen a székhelyén tartja. Abban az esetben, ha a meghívottak száma indokolja vagy a Közgyűlés lebonyolíthatósága érdekében szükséges a Közgyűlés Nyíregyházán is tartható. (7) Ha a Közgyűlést nem szabályszerűen hívták össze, azt akkor lehet megtartani, ha az ülésen valamennyi részvételre jogosult tag jelen van, és egyhangúlag hozzájárul az ülés megtartásához. A Közgyűlésen a szabályszerűen közölt napirenden szereplő kérdésben hozható határozat, kivéve, ha valamennyi részvételre jogosult tag jelen van és a napirenden nem szereplő kérdés megtárgyalásához egyhangúlag hozzájárul. (8) A Közgyűlés akkor határozatképes, ha azon a leadható szavazatok több mint felét képviselő szavazásra jogosult részt vesz. A határozatképességet minden határozathozatalnál vizsgálni kell. Ha egy tag valamely ügyben nem szavazhat, őt az adott határozat meghozatalánál a határozatképesség megállapítása során figyelmen kívül kell hagyni. (9) A közgyűlés hatáskörébe tartozó ügyekben határozatait a jelenlévő, szavazati joggal rendelkező tagok egyszerű szótöbbségével hozza, kivéve a 6. (2) bekezdésének a), e) és g) pontjaiban írt döntéseket, ahol a jelenlévő, szavazati joggal rendelkező tagok minősített többségének (legalább három-negyedének) igenlő szavazata szükséges. Tagkizárásra vonatkozó döntés meghozatalakor a kizárni szándékozott tag szavazati jogát nem gyakorolhatja. (10) Az Egyesület alapszabályának módosításához a jelen lévő tagok háromnegyedes szótöbbséggel hozott határozata szükséges. Az egyesület céljának módosításához és az egyesület megszűnéséről szóló közgyűlési döntéshez a szavazati joggal rendelkező tagok háromnegyedes szótöbbséggel hozott határozata szükséges. (11) A közgyűlés a költségvetésről és az éves beszámolóról (annak kiegészítő- és közhasznúsági mellékletéről) szóló határozatát az általános szabályok szerint, azaz a jelenlévő, szavazati joggal rendelkező tagok egyszerű szótöbbségével, nyílt szavazáson hozza. 9
10 (12) A levezető elnök és a jegyzőkönyvet hitelesítő tagok személyének megválasztásáról a közgyűlés az ülés megkezdésekor a jelenlévő, szavazati joggal rendelkező tagok egyszerű szótöbbségével határoz. (13) A közgyűlés a személyi döntések kivételével határozatait nyílt szavazással, a személyi döntések tekintetében pedig titkos szavazással hozza. (14) Szavazategyenlőség esetén nyílt szavazáskor a Közgyűlés levezető elnökének szavazata dönt, titkos szavazás esetén a határozati javaslatot elvetettnek kell tekinteni. (15) A határozat meghozatalakor nem szavazhat az, a) akit a határozat kötelezettség vagy felelősség alól mentesít vagy az Egyesület terhére másfajta előnyben részesít; b) akivel a határozat szerint szerződést kell kötni; c) aki ellen a határozat alapján pert kell indítani; d) akinek olyan hozzátartozója érdekelt a döntésben, aki az Egyesületnek nem tagja; e) aki a döntésben érdekelt más szervezettel többségi befolyáson alapuló kapcsolatban áll; vagy f) aki egyébként személyesen érdekelt a döntésben. (16) A közgyűlési határozatot az érintettekkel az átvételt igazolható módon 8 napon belül közölni kell (ajánlott, tértivevényes postai küldeményként, a kimenő iratból egy eredeti példányt az Egyesület iktatásában elhelyezve). Az Elnök köteles a Közgyűlés által meghozott határozatokat a Határozatok Könyvébe behelyezni. A Határozatok Könyve oly módon tartalmazza a határozatokat, hogy abból a Közgyűlés döntésének tartalma, időpontja és hatálya, illetve a döntést támogatók és ellenzők számaránya (ha lehetséges személye) megállapítható. (17) A közgyűlés hatáskörébe tartozik a) az alapszabály módosítása; b) az egyesület megszűnésének, egyesülésének és szétválásának elhatározása; c) a vezető tisztségviselő megválasztása, visszahívása és díjazásának megállapítása; d) az éves költségvetés elfogadása; e) az éves beszámoló - ezen belül az Elnökségnek az egyesület vagyoni helyzetéről szóló jelentésének - elfogadása; f) a vezető tisztségviselő feletti munkáltatói jogok gyakorlása, ha a vezető tisztségviselő az egyesülettel munkaviszonyban áll; g) az olyan szerződés megkötésének jóváhagyása, amelyet az egyesület saját tagjával, vezető tisztségviselőjével, a felügyelőbizottság tagjával vagy ezek hozzátartozójával köt; h) a jelenlegi és korábbi egyesületi tagok, a vezető tisztségviselők és a felügyelőbizottsági tagok vagy más egyesületi szervek tagjai elleni kártérítési igények érvényesítéséről való döntés; i) a felügyelőbizottság tagjainak megválasztása, visszahívásuk és díjazásuk megállapítása; j) a választott könyvvizsgáló megválasztása, visszahívása és díjazásának megállapítása; és k) a végelszámoló kijelölése, l) az Egyesület tagjainak sorából történő kizárás, illetőleg a tiszteletbeli tagi, pártoló tagi cím visszavonása, m) a Szervezeti és Működési Szabályzat, a Pénzügyi és Gazdálkodási Szabályzat, valamint a Fegyelmi (Etikai) Szabályzat megállapítása, elfogadása, módosítása, n) az Egyesület Fejlesztési Tervének jóváhagyása, o) az Egyesület alapításkori belépési tagsági díja összegének, valamint a pártoló tagok anyagi hozzájárulására vonatkozó irányelvek meghatározása. 10
11 (18) A közgyűlésről jegyzőkönyvet kell felvenni, melyben szerepelni kell a közgyűlésen történteknek, kezdési, és befejezési időpontoknak, a határozatképességnek, ill. változásainak, a határozati javaslatoknak, a hozzászólásoknak tartalmuk szerint, a határozatoknak szó szerint, és a szavazások lebonyolításának, illetve azok eredményének a számszerű adatok feltüntetésével. A jegyzőkönyvet a közgyűlés által megválasztott jegyzőkönyvvezető készíti el, és rajta kívül a levezető elnök, és 2 személy, a közgyűlésen megválasztott hitelesítő hitelesíti. 7. AZ ELNÖKSÉG (1) Az Egyesület ügyvezető szerve az 5 (öt) tagú Elnökség, amelynek tagjait a Közgyűlés egyszerű többséggel, titkos szavazással 5 (öt) év időtartamra választja. Az Elnökség a feladatait az alapszabály előírásai, valamint a Közgyűlés határozatai szabják meg. Tevékenységéről köteles a Közgyűlésnek beszámolni. Az Elnökség 1 fő elnökből, 2 fő elnökhelyettesből és 2 fő elnökségi tagból áll utóbbiak közül a Közgyűlés 1 fő titkárt választhat. (2) Az Elnökség szükség szerint, de legalább negyedévente tart ülést. Az Elnökség ülése határozatképes, ha azon az elnökségi tagok több mint fele azaz legalább 3 tag jelen van. Az Elnökség ülése nem nyilvános; azon az ügyvezetésen kívül az Elnökség vagy az Elnök által meghívottak vehetnek részt. (3) Az Elnökség határozatait nyílt szavazással, egyszerű szótöbbséggel hozza meg. A határozatot az érintettel az átvételt igazolható módon 8 napon belül közölni kell (ajánlott, tértivevényes postai küldeményként, a kimenő iratból egy eredeti példányt az Egyesület iktatásában elhelyezve). (4) Az elnökségi ülést az Elnök hívja össze valamennyi elnökségi tag előzetes írásbeli értesítésével. A meghívót az elnökségi tagoknak a tervezett időpontot megelőzően legalább nyolc naptári nappal (sürgős döntést igénylő esetben legalább 3 naptári nappal) meg kell küldeni, a napirendi pontok pontos megjelölésével. Ha az Elnök megbízatása bármely okból megszűnik, az Elnökséget bármely elnökségi tag összehívhatja. Az Elnök akadályoztatása esetén megbízást adhat bármelyik elnökségi tagnak az Elnökség összehívására. (5) Az Elnökség ügyrendjét egyebekben maga állapítja meg. (6) Az Elnökség rendkívüli ülését kell összehívni, ha az Elnök, vagy legalább 2 elnökségi tag az ok és cél megjelölésével ezt írásban indítványozza. (7) Az Elnökség feladatkörébe tartozik a) az Egyesület napi ügyeinek vitele, az Elnökség hatáskörébe tartozó ügyekben a döntések meghozatala; b) a beszámolók előkészítése és azoknak a Közgyűlés elé terjesztése; c) az éves költségvetés elkészítése és annak a Közgyűlés elé terjesztése; d) az Egyesületi vagyon kezelése, a vagyon felhasználására és befektetésére vonatkozó, a Közgyűlés hatáskörébe nem tartozó döntések meghozatala és végrehajtása; e) az Egyesület jogszabály és az alapszabály szerinti szervei megalakításának és a tisztségviselők megválasztatásának előkészítése; f) a Közgyűlés összehívása, a tagság és az Egyesület szerveinek értesítése; g) az Elnökség által összehívott Közgyűlés napirendi pontjainak meghatározása; h) részvétel a Közgyűlésen és válaszadás az Egyesülettel kapcsolatos kérdésekre; i) a tagság nyilvántartása; j) az Egyesület határozatainak, szervezeti okiratainak és egyéb könyveinek vezetése; 11
12 k) az Egyesület működésével kapcsolatos iratok megőrzése azokba betekintés biztosítása; l) az Egyesületet érintő megszűnési ok fennállásának mindenkori vizsgálata és annak bekövetkezte esetén az e törvényben előírt intézkedések megtétele; m) a tag felvételéről való döntés; n) az éves tagdíj mértékének meghatározása az alakulás évében fizetendő éves tagdíj kivételével; o) az Elnökség ügyrendjének és munkatervének elfogadása; p) a Szervezeti és Működési Szabályzat, a Pénzügyi és Gazdálkodási Szabályzat, valamint a Fegyelmi (Etikai) Szabályzat, továbbá az Egyesület Fejlesztési Tervének előkészítése és jóváhagyás céljából a Közgyűlés elé terjesztése; q) döntés az Egyesület hatáskörébe tartozó kitüntetések, jutalmazások, ösztöndíjak és pályázatok ügyében; r) az Egyesület keretein belül működő Szolgáltató Központ megszervezése és működtetése; s) az Egyesület keretein belül működő szakági vezetők megbízása és felmentése; t) döntés minden olyan egyéb kérdésben, amely nem tartozik a Közgyűlés kizárólagos hatáskörébe. (8) Megszűnik a vezető tisztségviselői megbízatás (az Elnökségi tagság és az esetlegesen betöltött Elnöki, Elnökhelyettesi vagy Titkári tisztség): a) határozott idejű megbízatás esetén a megbízás időtartamának lejártával; b) megszüntető feltételhez kötött megbízatás esetén a feltétel bekövetkezésével; c) visszahívással; d) lemondással; e) a vezető tisztségviselő halálával vagy (jogi személy tag esetén) jogutód nélküli megszűnésével; f) a vezető tisztségviselő cselekvőképességének a tevékenysége ellátásához szükséges körben történő korlátozásával; g) a vezető tisztségviselővel szembeni kizáró vagy összeférhetetlenségi ok bekövetkeztével. (9) A vezető tisztségviselő megbízatás megszűnése esetén a Közgyűlés új Elnökségi tagot vagy tagokat választ a soron következő Közgyűlésen. Az időközben választott új Elnökségi tag megbízatása a már hivatalban lévő elnökségi tagok mandátumával egyező időpontig szól. Abban az esetben ha az Elnökség létszáma 3 fő alá csökken, új Elnökségi tagok megválasztásának céljából - 30 napon belül - rendkívüli Közgyűlést kell összehívni. (10) Az Egyesület tagjai a vezető tisztségviselőt bármikor, indokolás nélkül visszahívhatják. Az Elnökség valamely tagjának vagy tagjainak visszahívásáról szóló javaslatot a tagok több mint felének indítványára kell a Közgyűlés napirendjére tűzni. (11) A vezető tisztségviselő a megbízatásáról az Egyesülethez címzett, az Egyesület másik vezető tisztségviselőjéhez vagy a Közgyűléshez intézett nyilatkozattal bármikor lemondhat. Annak érdekében, hogy az Egyesület működőképessége folyamatosan biztosítható legyen, a lemondás az új vezető tisztségviselő megválasztásával, ennek hiányában (ha ez idő alatt az új vezető tisztségviselő megválasztása nem történik meg) legkésőbb a bejelentéstől számított hatvanadik napon válik hatályossá. (12) Az Elnök köteles az Elnökség által meghozott határozatokat a Határozatok Könyvébe behelyezni. A Határozatok Könyve oly módon tartalmazza a határozatokat, hogy abból az Elnökség döntésének tartalma, időpontja és hatálya, illetve a döntést támogatók és ellenzők számaránya és személye megállapítható
13 AZ ELNÖK (1) Az Elnök a Közgyűlés által egyszerű többséggel, titkos szavazással 5 év időtartamra választott vezető tisztségviselő, aki az Egyesület szervezetének képviseletre önállóan jogosult vezetője. Az Elnök helyettesítésére a Közgyűlés által egyszerű többséggel, titkos szavazással 5 évre választott 2 elnökhelyettes jogosult. (2) Az Elnök hatásköre és feladatai: a) az Egyesület adminisztratív szervezetének kialakítása és vezetése, b) a munkáltatói jogok gyakorlása az Egyesület munkavállalói felett, c) a közgyűlés és az elnökség határozatainak végrehajtatása, d) az elnökségi ülések előkészítése és levezetése, e) az Egyesület képviselete harmadik személyekkel szemben és hatóságok, illetőleg bíróság előtt, f) az Egyesület Közgyűlése és az Elnökség határozatairól olyan nyilvántartás vezetése, amelyből a vezető szerv döntésének tartalma, időpontja és hatálya, illetve a döntést támogatók és ellenzők számaránya és (az elnökség esetében személye megállapítható), g) az éves beszámoló tervezetének készítése, és jóváhagyás céljából a Közgyűlés elé terjesztése h) a Közgyűlés és az Elnökség határozatainak az Alapszabályban megjelölt módon az érintettekkel történő közlése, i) amennyiben ez mások vagy az Egyesület jogát vagy jogos érdekét nem sérti vagy veszélyezteti, a Közgyűlés és az Elnökség által meghozott határozatokat, továbbá az Egyesület beszámolóit (azok kiegészítő- és közhasznúsági mellékleteivel) az Egyesület internetes honlapján (www.utankepzes.hu) vagy a Kelet-Magyarország c. lapban nyilvánosságra hozza. (3) Az Egyesület Elnökének tehermentesítésére a Közgyűlés egyszerű többséggel, titkos szavazással 5 éves időtartamra az Elnökség tagjai közül Egyesületi Titkárt választhat. Az Egyesület Titkára a (2) bekezdés f), h) és i) pontjaiban foglalt feladatokat elláthatja. (4) Az Elnökség tagja: a) rendszeresen és tevékenyen vesz részt az Egyesület feladatainak meghatározásában és megvalósításában, így a határozatok előkészítésében és meghozatalában, a közgyűlés és az Elnökség határozatainak, utasításainak végrehajtásában, illetőleg a végrehajtásának ellenőrzésében, b) jogosult és köteles az Egyesületet érintő körülményeket figyelemmel kísérni, azokkal kapcsolatban javaslatait, észrevételeit az elnökség elé terjeszteni, c) felelős a gazdasági, pénzügyi és egyéb kérdésekben hozott elnökségi határozatért, kivéve, ha ellenvéleményét kifejezetten fenntartotta, és azt maradandóan kinyilvánította. (5) Az elnökhelyettesek: a) ellátják az elnök által rájuk bízott feladatokat, b) az elnök akadályoztatása esetén együttesen képviselik az egyesületet. 9.. A FELÜGYELŐ BIZOTTSÁG 13
14 Kötelező felügyelőbizottságot létrehozni, ha a tagok több mint fele nem természetes személy, vagy ha a tagság létszáma a száz főt meghaladja. A felügyelőbizottság feladata az egyesületi szervek, valamint a jogszabályok, az alapszabály és az egyesületi határozatok végrehajtásának, betartásának ellenőrzése. Bármely feltétel bekövetkezése esetén, a Közgyűlés gondoskodik az Alapszabály megfelelő módosításáról és felügyelő szerv létrehozásáról a Ptk. vonatkozó rendelkezései alapján. 10. AZ EGYESÜLET MŰKÖDÉSE ÉS GAZDÁLKODÁSA (1) Az Egyesület jogi személy, amely a nyilvántartásba vétellel jön létre. (2) Az Egyesület az Alapszabályában meghatározott cél megvalósítása érdekében vagyonával önállóan gazdálkodik, elsődlegesen gazdasági-vállalkozási tevékenység folytatására nem alapítható. Az egyesület az egyesületi cél megvalósításával közvetlenül összefüggő gazdasági tevékenység végzésére jogosult. (3) Az Egyesület az Alapszabályában meghatározott cél szerinti tevékenységet - ideértve a közhasznú tevékenységet is - folytathat és - célja megvalósítása gazdasági feltételeinek biztosítása érdekében - gazdasági-vállalkozási tevékenységet is végezhet, amennyiben ez az alapcél szerinti tevékenységét nem veszélyezteti. (4) Az Egyesület vagyonát céljának megfelelően használhatja, vagyonát nem oszthatja fel tagjai között, és a tagok részére nyereséget nem juttathat. (5) Az Egyesület a tartozásaiért saját vagyonával felel. Az Egyesület tagja a szervezet tartozásaiért saját vagyonával nem felel. (6) Az Egyesület csak olyan módon vehet fel hitelt és vállalhat kötelezettséget, amely nem veszélyezteti az alapcél szerinti (közhasznú) tevékenységének ellátását és működésének fenntartását. (7) Az Egyesület Elnökségének feladata a működőképesség fenntartása, és a fenyegető fizetésképtelenség esetén a hitelezők érdekeinek szem előtt tartásával a szükséges intézkedések meghozatala, illetve kezdeményezése. (8) Az Egyesület bevételei: a) egyesület esetében tagdíj, alapítvány esetében alapítótól kapott befizetés, valamint az alapító által az alapítvány rendelkezésére bocsátott vagyon; b) gazdasági-vállalkozási tevékenységből (szolgáltatás nyújtásából) származó bevétel; c) a költségvetési támogatás: ca) a pályázat útján, valamint egyedi döntéssel kapott költségvetési támogatás; cb) az Európai Unió strukturális alapjaiból, illetve a Kohéziós Alapból származó, a költségvetésből juttatott támogatás; cc) az Európai Unió költségvetéséből vagy más államtól, nemzetközi szervezettől származó támogatás; cd) a személyi jövedelemadó meghatározott részének az adózó rendelkezése szerint kiutalt összege; d) az államháztartás alrendszereiből közszolgáltatási szerződés ellenértékeként szerzett bevétel; e) más szervezettől, illetve magánszemélytől kapott adomány; f) befektetési tevékenységből származó bevétel; g) az a)-f) pontok alá nem tartozó egyéb bevétel. 14
15 (9) Az Egyesület költségei, ráfordításai (kiadásai): a) alapcél szerinti (közhasznú) tevékenységhez közvetlenül kapcsolódó költségek; b) gazdasági vállalkozási tevékenységhez (szolgáltatás nyújtásához) közvetlenül kapcsolódó költségek; c) az Egyesület szerveinek, szervezetének működési költségei (ideértve az adminisztráció költségeit és az egyéb felmerült közvetett költségeket), valamint a több tevékenységhez használt immateriális javak és tárgyi eszközök értékcsökkenési leírása; d) az a)-c) pontok alá nem tartozó egyéb költség. (10) Az Egyesület a (9) bekezdés c) és d) pontja szerinti költségeit, ráfordításait (kiadásait) alapcél szerinti (közhasznú) tevékenység és a gazdasági-vállalkozási tevékenység között, az előzőekben felsorolt tevékenységek árbevételének (bevételének) arányában kell évente megosztani. (11) Az Egyesület a gazdasági-vállalkozási tevékenységgel összefüggő immateriális javak és a tárgyi eszközök értékcsökkenési leírását társasági adó alapjának meghatározásakor a társasági adóról és az osztalékadóról szóló törvény szerint veheti figyelembe. (12) Az Egyesület javára adománygyűjtő tevékenység folytatható, mely nem járhat az adományozók, illetve más személyek zavarásával, a személyhez fűződő jogok és az emberi méltóság sérelmével és csak a civil szervezet írásbeli meghatalmazása alapján végezhető. Az Egyesület részére juttatott adományokat az adományozó nyilvántartásába beállított könyv szerinti, ennek hiányában a szokásos piaci áron kell nyilvántartásba venni. (13) Az Egyesületnek az alapcél szerinti (ezen belül közhasznú) tevékenységéből, illetve a gazdaságivállalkozási tevékenységéből származó bevételeit és költségeit, ráfordításait (kiadásait) elkülönítetten kell nyilvántartani. (14) Az Egyesület nyilvántartásaira egyebekben a reá irányadó könyvvezetési szabályokat kell alkalmazni, azzal, hogy közhasznú jogállású szervezet kizárólag kettős könyvvitelt vezethet. (15) Az Egyesület a működéséről, vagyoni, pénzügyi és jövedelmi helyzetéről az üzleti év könyveinek lezárását követően az üzleti év utolsó napjával, illetve a megszűnés napjával mint mérlegfordulónappal a jogszabályban meghatározottak szerint köteles beszámolót készíteni. Az üzleti év azonos a naptári évvel. A mérleg fordulónapja - a megszűnést kivéve - december 31. (16) A beszámoló formáját az Egyesület által folytatott tevékenység, az éves összes bevétel (az alapcél szerinti tevékenység és a gazdasági-vállalkozási tevékenység összes bevételének) nagysága, valamint a könyvvezetés módja határozza meg. Az Egyesület könyvvezetése - a beszámolási kötelezettség függvényében - az egyszeres vagy a kettős könyvvitel rendszerében, magyar nyelven, forintban történhet. (17) Az Egyesület beszámolója tartalmazza: a mérleget (egyszerűsített mérleget), az eredménykimutatást (eredménylevezetést), kettős könyvvitel esetében a kiegészítő mellékletet. (18) Az Egyesület köteles a beszámolójával egyidejűleg közhasznúsági mellékletet is készíteni. A közhasznúsági mellékletben be kell mutatni a szervezet által végzett közhasznú tevékenységeket, ezen tevékenységek fő célcsoportjait és eredményeit, valamint a közhasznú jogállás megállapításához szükséges adatokat, mutatókat. A közhasznúsági melléklet tartalmazza a közhasznú cél szerinti juttatások kimutatását, a vezető tisztségviselőknek nyújtott juttatások összegét és a juttatásban részesülő vezető tisztségek felsorolását. (19) Az Egyesület köteles a Közgyűlés által elfogadott beszámolóját, valamint közhasznúsági mellékletét az adott üzleti év mérlegfordulónapját követő ötödik hónap utolsó napjáig (május 31.) 15
16 letétbe helyezni és közzétenni. Az Egyesület ezen kötelezettségének a civil szervezetek bírósági nyilvántartásáról és az ezzel összefüggő eljárási szabályokról szóló törvényben meghatározott módon tesz eleget. Ha a civil szervezet saját honlappal rendelkezik, a közzétételi kötelezettség kiterjed a beszámoló, valamint közhasznúsági melléklet saját honlapon történő elhelyezésére is. A civil szervezet a saját honlapon közzétett adatok folyamatos megtekinthetőségét legalább a közzétételt követő második üzleti évre vonatkozó adatok közzétételéig biztosítja. (20) Az Egyesület befektetési tevékenységet nem végez, így befektetési szabályzat-készítési kötelezettsége nincsen. Az Egyesület váltót, illetve más hitelviszonyt megtestesítő értékpapírt nem bocsáthat ki. (21) Az Egyesület bármely cél szerinti juttatását pályázathoz kötheti. Ebben az esetben a pályázat nem tartalmazhat olyan feltételeket, amelyekből - az eset összes körülményeinek mérlegelésével - megállapítható, hogy a pályázatnak előre meghatározott nyertese van (színlelt pályázat). Színlelt pályázat a cél szerinti juttatás alapjául nem szolgálhat. (22) Az Egyesület valamely cél szerinti juttatásának pályázathoz kötése esetén a pályázat kiírására, lebonyolítására és az arról való döntésre az Elnökség jogosult. A pályázatot nyilvános vagy előre meghatározott körben közzétett felhívás útján kell közölni az Egyesület honlapján vagy sajtótermék útján. A pályázati kiírásnak tartalmaznia kell a pályázók összevetésére alkalmas feltételeket és a pályázattal elnyerhető cél szerinti juttatást, továbbá a pályázat értékelésének lényeges feltételeit (így különösen a benyújtási és értékelési határidőket, valamint a pályázat elbírálására hivatottak körét). (23) Az Egyesülethez beérkezett támogatási kérelmekről az egyesületi célok, az egyesület eszközei és forrásai figyelembevételével az Elnökség dönt. (24) Az Egyesületi tagdíj összegét, befizetésének módját az Elnökség határozza meg az alakulás évében fizetendő tagdíj kivételével. A tagok tagdíj-befizetéseiről az Elnökség a tagnyilvántartáshoz kapcsolódó nyilvántartást vezet. A tagok a tagdíj megfizetésén túl az Egyesület tartozásaiért saját vagyonukkal nem felelnek. 11. AZ EGYESÜLET KÉPVISELETE (1) Az Egyesületet az Elnök önállóan képviseli, a (2) bekezdésben foglalt kivétellel. (2) Az Egyesület bankszámlája felett az Elnök és egy további elnökségi tag együttesen jogosult rendelkezni. 12. AZ EGYESÜLET SZERVEZETI ÉS MŰKÖDÉSI SZABÁLYZATA (1) Az Egyesület működését, az Elnökség, a tisztségviselők, a bizottságok és a szakágak (szekciók) feladatait érintő az Alapszabályban részletesen nem rögzített alapvető feladatokat Szervezeti és Működési Szabályzatban (továbbiakban: SzMSz) kell meghatározni. (2) Az SzMSz-t az Elnökség állítja össze és készíti elő, majd jóváhagyásra beterjeszti a soron következő Közgyűlésnek. (3) Az Egyesület keretén belül működő Szolgáltató Központ szervezeti és működési rendjét külön szabályzatban kell rögzíteni, melyet az Elnökség hagy jóvá. 16
17 (4) Az SzMSz nem állhat ellentétben az Egyesület Alapszabályával. 13. AZ EGYESÜLET MEGSZŰNÉSE (1) Az Egyesület más jogi személlyé nem alakulhat át, csak egyesülettel egyesülhet és csak egyesületekre válhat szét. (2) Az Egyesület jogutód nélkül megszűnik, ha a) határozott időre jött létre és a meghatározott időtartam eltelt; b) megszűnése meghatározott feltétel bekövetkezéséhez kötött és e feltétel bekövetkezett; c) a tagok kimondják megszűnését; d) az arra jogosult szerv megszünteti; e) megvalósította célját vagy céljának megvalósítása lehetetlenné vált, és új célt nem határoztak meg; vagy f) tagjainak száma hat hónapon keresztül nem éri el a tíz főt. feltéve mindegyik esetben, hogy az Egyesület vagyoni viszonyainak lezárására irányuló megfelelő eljárás lefolytatását követően a bíróság a nyilvántartásból törli. (3) Az Egyesület jogutód nélküli megszűnése esetén a hitelezők követeléseinek kiegyenlítése után fennmaradó vagyont az Alapszabályban meghatározott, az egyesület céljával megegyező vagy hasonló cél megvalósítására létrejött közhasznú szervezetnek kell átadni. A nyilvántartó bíróság jogszabályban meghatározott szervezetnek juttatja a vagyont, ha az Alapszabály nem tartalmaz rendelkezést a megszűnő egyesület vagyonáról, vagy ha az Alapszabályban megjelölt közhasznú szervezet a vagyont nem fogadja el vagy azt nem szerezheti meg. (4) A fennmaradó vagyon sorsáról a nyilvántartó bíróság a törlést kimondó határozatában rendelkezik, a vagyonátruházás teljesítésére szükség esetén ügygondnokot rendel ki. A vagyon feletti rendelkezési jog az egyesület törlésével száll át az új jogosultra. (5) Az Egyesület megszüntetése vagy megszűnésének megállapítása esetén a nyilvántartásból való törlésről rendelkező bírósági határozat jogerőre emelkedésének napjával szűnik meg. (6) Az Egyesület jogutód nélkül történő megszűnése esetén - ha az egyesület nem fizetésképtelen - végelszámolás lefolytatásának van helye. 14. ZÁRÓ RENDELKEZÉSEK (1) A jelen Alapszabályban nem szabályozott kérdésekben a Polgári Törvénykönyvről szóló évi V. törvény, az egyesülési jogról, a közhasznú jogállásról, valamint a civil szervezetek működéséről és támogatásáról szóló évi CLXXV. törvény, valamint a civil szervezetek bírósági nyilvántartásáról és az ezzel összefüggő eljárási szabályokról szóló évi CLXXXI. törvény, illetőleg a további vonatkozó hatályos jogszabályok rendelkezései megfelelően irányadók. (2) Az Egyesület tagja és tisztségviselője kérheti a bíróságtól a tagok vagy az Egyesület szervei által hozott határozat hatályon kívül helyezését, ha a határozat jogszabálysértő vagy a létesítő okiratba ütközik. A határozat hatályon kívül helyezése iránt attól az időponttól számított 30 (harminc) napon belül lehet keresetet indítani az Egyesület ellen, amikor a jogosult a határozatról tudomást szerzett vagy a határozatról tudomást szerezhetett volna. A határozat meghozatalától számított egyéves, jogvesztő határidő elteltével per nem indítható. Nem jogosult perindításra az, aki a határozat 17
18 meghozatalához szavazatával hozzájárult, kivéve, ha tévedés, megtévesztés vagy jogellenes fenyegetés miatt szavazott a határozat mellett. A határozat hatályon kívül helyezése iránti per megindításának a határozat végrehajtására halasztó hatálya nincs. A bíróság indokolt esetben a felperes kérelmére a határozat végrehajtását felfüggesztheti. (3) Az Egyesület működése felett az ügyészség törvényességi ellenőrzést gyakorol. Ha az Egyesület működésének törvényessége másképpen nem biztosítható, az ügyész törvényességi ellenőrzési jogkörében eljárva keresettel a bírósághoz fordulhat. Az ügyész az Egyesület szerve törvénysértő határozatának megsemmisítésére a keresetlevelet a határozat meghozatalától számított egy éven belül nyújthatja be. (4) Az Egyesület Alapszabályát az alapító tagok a Nyíregyházán, december 12. napján tartott Alakuló Közgyűlésen egyhangú határozattal jóváhagyták. Az Egyesület Módosított Alapszabályát a tagok a Nyíregyházán, március 07. napján tartott Közgyűlésen egyhangú határozattal jóváhagyták. (5) Az Egyesület Alapszabályát a Nyíregyházi Törvényszéknek az Elnök a változásbejegyzési kérelemmel és a szükséges mellékletekkel együtt benyújtja. Kelt: Nyíregyházán, március 7... Aggod Mihály elnök A szervezet jogi képviselőjeként igazolom, hogy a létesítő okirat egységes szerkezetbe foglalt szövege megfelel a létesítő okirat, módosítások alapján hatályos tartalmának. Ellenjegyzem: dr. Féja András ügyvéd 18

References: bíróság 
 bíróság 
 bíróság 
 bíróság 
 bíróság 
 bíróság